
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 9 

~~ ' ” ~ 19 Ιανουάριου 1999 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 250 τ.μ. στη θέση 
«Αύρα» Κοινότητας Γραμματικού του Νομού Αττι¬ 
κής. 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός οριογραμμών ρέμματος «Παπούρα» Πλα¬ 
νών στην Κοινότητας Βραστάμων (Πλανών) Νομ. 
Χαλκιδικής. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Επανακαθορισμός ορίων, όρων και περιορισμών δό¬ 
μησης και κατηγοριοποίηση του οικισμού Θεολό¬ 
γου Φθ/δας και ανάκληση εν μέρει της 7547/89 α¬ 
πόφασης Νομάρχη Φθιώτιδας. 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 819/97 (Ί) 

Κήρυξη ως αναδασωτέας εκτάσεως 250 τ.μ. στη θέση 

«Αύρα» Κοινότητας Γ ραμματικού του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3200/55 «περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα. 

2. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας κ.λπ.». 

3. Τις διατάξεις της παρ. 3 του άρθρου 117του Συντάγ¬ 
ματος της χώρας. 

4. Τις διατάξεις του Ν. 998/79 «περί προστασίας των 
δασών και των δασικών εν γένει εκτάσεων της χώρας», 
και ειδικότερα: 


α) Του άρθρου 41 παρ. 1, και 
β) Του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδασω¬ 
τέες εκτάσεις», 
β) 182447/3049/24.9.80. 

6. Τις αριθ. 1419/96, 2068/96 και 606/17.3.1997 προτά- 

1 σεις του Δασαρχείου Καπανδριτίου σχετικά με την κήρυ¬ 

ξη ως αναδασωτέας, της αναφερομένης στο θέμα εκτά¬ 
σεως, αποφασίζουμε: 

Κηρύσσουμε αναδασωτέα ώστε να αποκλεισθεί η διά¬ 
θεσή της για άλλο προορισμό, την ιδιωτική δασική έκτα¬ 
ση, εμβαδού διακοσίων πενήντα (250) τετραγωνικών μέ¬ 
τρων, στη θέση «Αύρα» περιφέρειας Κοινότητας Γραμμα- 
^ τικού Νομ. Αττικής, με σκοπό τη διατήρηση του 
χαρακτήρα της δασικής έκτασης και την επαναδημιουρ- 
γία της δασικής βλάστησης, η οποία αποτελούμενη από 
αείφυλλα - πλατύφυλλα (κυρίως αγριελιές) καταστράφη¬ 
κε σταδιακά μεταξύ των ετών 1962-1987 (αρχικά μεταξύ 
των ετών 1962-1978 με τον εμβολιασμό τριών [3] αγριε¬ 
λιών και μεταξύ των ετών 1978-1987 με παράνομη εκχέρ- 
σωση) και κατά μήνα Απρίλιο 1996 με την αυθαίρετη κα¬ 
τασκευή περίφραξης (τσιμεντολίθινη μάνδρα), μήκους 
63,5 μ. και με την αυθαίρετη εγκατάσταση δύο λυομένων 
οικιών, διαστάσεων 3 μ. χ 3 μ. χ 3,5 μ. και 1,3 μ. χ 1,3 μ. χ 
2,3 μ., και βάση από μπετόν διαστάσεων 6 μ. χ 6 μ. χ 0,7 μ. 

Η ανωτέρω έκταση διαχειρίζεται ως ιδιωτική σύμφωνα 
με την αριθ. 96346/525/10.3.1989 απόφαση του Υπουρ¬ 
γού Γεωργίας, προσδιορίζεται δε από τα στοιχεία Α - Β - Γ 
- Δ - Ε - Α, όπως φαίνονται στο συνημμένο διάγραμμα, το 
οποίο αποτελεί αναπόσπαστο μέρος της αποφάσεως αυ¬ 
τής και έχει όρια: 

Ανατολικά: Με περιφραγμένη έκταση με σπίτι. 

Δυτικά: Με περιφραγμένη έκταση με σπίτι και εν μέρει 
με χωματόδρομο (ιδιωτική δασική). 

Βόρεια: Με περιφραγμένη έκταση με σπίτι (ιδιωτική δα¬ 
σική). 

Νότια: Με χωματόδρομο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Παρασκευή, 11 Δεκεμβρίου 1998 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΧΑΜΑΚΙΩΤΗΣ 

ΑΠ ΑΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 14/5094 (2) 

Καθορισμός οριογραμμών ρέμματος «Παπούρα» Πλα¬ 
νών στην Κοινότητας Βραστάμων (Πλανών) Νομ. Χαλ¬ 
κιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 6 του Ν. 880/79. 

2. Το αριθ. 65/1998 έγγραφο της Κοινότητας Βραστά¬ 
μων (Πλανών) και αφού λάβαμε ακόμη υπόψη μας την θέ¬ 


ση, την κατάσταση του ρέμματος και άλλα στοιχεία, απο¬ 
φασίζουμε: 

Καθορίζουμε τις οριογραμμές του ρέμματος όπως αυ¬ 
τές αναπαρίστανται στο τοπογραφικό διάγραμμα που 
συνοδεύει την απόφαση αυτή, οι οποίες σημειώνονται με 
κόκκινο χρώμα στο συνημμένο τοπογραφικό διάγραμμα 
και με στοιχεία 1,2,3 έως 67. 

Πολύγυρος, 10 Δεκεμβρίου 1998 

Με εντολή Νομάρχη 
Ο Διευθυντής Τ.Υ. Ν. Χαλκιδικής 
ΒΑΣΙΛΗΣ ΠΕΦΑΝΗΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ, 8637/76 (3) 

Επανακαθορισμός ορίων, όρων και περιορισμών δόμη¬ 
σης και κατηγοριοποίηση του οικισμού Θεολόγου 
Φθ/δας και ανάκληση εν μέρει της 7547/89 απόφασης 
Νομάρχη Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181/Δ785) 
«τρόπος καθορισμού ορίων οικισμών της χώρας κατηγο¬ 
ρίες αυτών και καθορισμός όρων και περιορισμών δόμη¬ 
σης». 

2. Τις προτάσεις των μελετών στους οποίους ανατέθη¬ 
κε σχετική μελέτη στα πλαίσια του προγράμματος των α¬ 
νοικτών πόλεων που αφορούν στον προσδιορισμό των ο¬ 
ρίων του υπόψη οικισμού Ν. Φθιώτιδας. 

3. Τα πληθυσμιακά στοιχεία της τελευταίας απογραφής 
του κράτους της ΕΣΥΕ. 

4. Τα Π. Δ/γματα ΦΕΚ 181/Δ785 - ΦΕΚ 87 - ΦΕΚ 
293/Δ789, αποφασίζουμε: 

1. Επανακαθορίζουμε τα όρια του οικισμού Θεολόγου 
Ν. Φθιώτιδας που καθορίζονται από τα σημεία 2,3 και μέ- 
χριτο σημείο 4 με την ένταξη εντός ορίου των ιδιοκτησιών 
Ντορέ - Κοσμίσης - Ιωάννου - Γιατζόγλου και τους ενδιά¬ 
μεσα μέχρι το παλαιό όριο του οικισμού. Τα λοιπά σημεία 
μένουν ως έχουν στην 7547/89 απόφαση Νομάρχη. 

2. Καθορίζουμε τους ακόλουθους γενικούς και ειδικούς 
όρους δόμησης: 

Γενικοί όροι δόμησης: 

Εντός των ορίων του οικισμού ισχύουν οι όροι και πε¬ 
ριορισμοί δόμησης που προβλέπονται από τα Π. Δ/γματα 
που έχουν δημοσιευθεί στα ΦΕΚ 181/Δ785, ΦΕΚ 
133/Δ787, ΦΕΚ293/Δ/89. 


Ειδικοί όροι δόμησης: 

Εντός των ορίων η αρτιότητα καθορίζεται στα 1.000,0 
τ.μ. 

3. Κατηγοριοποίηση του οικισμού Θεολόγου Ν. Φθιώτι¬ 
δας. 

α) Θέση στο χώρο: Παραλιακός τουριστικός, 

β) Βαθμός προστασίας: Αδιάφορος, 
γ) Δυναμικότητα: Δυναμικός, 

δ) Μέγεθος: Μεγάλος, 

ε) Βαθμός διασποράς: Διάσπαρτος, 
πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται στο σχετικό 
τοπογραφικό διάγραμμα από το Πολεοδομικό Τμήμα Ν. 
Φθιώτιδας, ώστε να εξασφαλίζεται η συνέχεια των υπαρ¬ 
χόντων κοινοχρήστων χώρων και η δημιουργία νέων σύμ¬ 
φωνα με τα οριζόμενα στις διατάξεις της παρ. 1 του άρ¬ 
θρου 6 του από 24.4.85 Π. Δ/τος και σύμφωνα με το Π. 
Δ/γμα ΦΕΚ 293/Δ789. Να εξασφαλίζεται οπωσδήποτε η 
συνέχεια των υφισταμένων ή εγκεκριμένων δρόμων του 
οικισμού. 

Κατά τα λοιπά τα οριζόμενα στο Π.Δ. της 24.4.85 (ΦΕΚ 
181/Δ73.5.85), όπως συνημμένο σχέδιο, καθώς και τα α¬ 
ναγραφόμενα στην ΤΠ 7547/89 απόφαση Νομάρχη, με 
την οποία είχαν καθορισθεί τα όρια του οικισμού Θεολό¬ 
γου. Επίσης πριν την έκδοση οικοδομικών αδειών απαι¬ 
τείται βεβαίωση Δασαρχείου. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας, το 
ύψος της οποίας δεν μπορεί να υπολογισθεί. 

Η συγκεκριμένη τροποποίηση όπως φαίνεται και στο 
συνημμένο σχεδιάγραμμα 1:5.000 γίνεται για καθαρά πο- 
λεοδομικούς λόγους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 29 Δεκεμβρίου 1998 
Ο Νομάρχης 

ΕΥΘΥΜΙΟΣ ΠΑΠΑΒΑΣΙΛΕΙΟΥ 






























